|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FIȘA MĂSURII M1/1C - „INCLUZIUNE SOCIALĂ PRIN TRANSFER DE CUNOȘTINȚE ȘI ORGANIZAREA DE TÂRGURI PENTRU PROMOVAREA PRODUSELOR LOCALE ȘI TRADIȚIONALE ”  **Tipul măsurii:**  **□** INVESTIȚII  **x** **SERVICII**  **□** SPRIJIN FORFETAR  **1. Descrierea generală a măsurii**  **1.1.Justificare corelare cu analiza SWOT:**  Ca urmare a cercetării efectuate la nivelul teritoriul GAL Microregiunea Dâmbovița Sud-Vest s-au identificat câteva nevoi privind dezvoltarea resurselor umane din teritoriul GAL și organizarea de târguri de promovare a produselor locale și tradiționale, prin intermediul acestei măsuri, și anume:  *- fermierii din teritoriul GAL nu dispun de cunoștințe adecvate privind managementul exploatatiei agricole;*  *- fermierii nu deţin suficiente cunoştinţe cu privire la practicile de mediu și climă;*  *- în teritoriul GAL nu există târguri pentru promovarea produselor locale și tradiționale;*  *- minoritatea rromă din teritoriul GAL nu este sprijinită suficient;*  *- nivelul scăzut de implicare al actorilor locali în perfecționarea pe domenii care sa creeze competitivitate sectorului agricol al zonei.*  Existența acestor puncte slabe la nivelul teritoriului justifică nevoia de implementare a unor actiuni de formare profesională, informare și difuzare de cunostințe a populatiei locale, precum și organizarea unui târg de promovare a produselor locale și tradiționale, sprijinite prin intermediul acestei măsuri inovative.  **1.2.Obiective de dezvoltare rurală :**  *i).Favorizarea competitivității agriculturii;*  *ii) Asigurarea gestionării durabilă a resurselor naturale și combaterea schimbărilor climatice;*  *iii).**Obținerea unei dezvoltări teritoriale echilibrate a economiilor și comunitățiilor rurale, inclusiv crearea și menținerea de locuri de muncă.*  **1.3.Obiective specifice ale măsurii :**   * Dobândirea de informații și cunostințe relevante care să permită gospodărirea durabilă a terenurilor agricole, precum și informații cu privire la protecția mediului; * Cresterea calitătii managementului la nivel de fermă; * Promovarea produselor locale și tradiționale prin intermediul organizării unui târg de promovare în teritoriul GAL. * Promovarea incluziunii sociale prin organizarea de cursuri de formare profesională adresate minoritătii rrome din teritoriul GAL.   **1.4. Contribuiția la prioritățile prevăzute la art. 5, Reg. (UE) nr. 1305/2013**  ***P1:*** *Încurajarea transferului de cunoștințe și a inovării în agricultură, silvicultură și în zonele rurale;*  **1.5. Măsura corespunde obiectivelor art. 14 din Reg. (UE) nr. 1305/2013**  **1.6. Măsura contribuie la Domeniul de intervenție**  *1C) Încurajarea învățării pe tot parcursul vieții și a formării profesionale în sectoarele agricol și forestier;*  **1.7. Măsura contribuie la obiectivele transversale ale Reg. (UE) nr. 1305/2013:**  *Măsura contribuie la inovare şi protecţia mediului*  **Mediu şi climă**  Aplicarea cunoștințelor dobândite de fermieri prin transferul de cunoștințe vor contribui atât la atingerea obiectivelor GAL în ceea ce privește protecția mediului, cât și a celor prevăzute în strategiile naționale și/sau europene care vizează gestionarea durabilă a resurselor. Transferul de informații şi cunoștințe, formarea şi dobândirea de aptitudini se va concentra și asupra acţiunilor de adaptare la efectele schimbărilor climatice și de reducere a concentrației de GES din atmosferă, prin promovarea de practici și tehnologii care urmăresc identificarea de surse de energie regenerabilă care să conducă la limitarea emisiilor din agricultură, generate de activități-cheie, precum producția animalieră şi utilizarea îngrășămintelor.  **Inovare**  Acțiunile de formare profesională şi de participarea la târgul de promovare a produselor locale și tradiționale organizat in teritoriul GAL, au un rol important în dobândirea de cunoştinţe, competenţe şi concepte noi în rândul fermierilor şi a persoanelor active în domeniul agro-alimentar. De asemenea, activităţile demonstrative le permit acestora să aibă contact cu echipamente şi utilaje moderne, tehnologii inovatoare, să beneficieze de transfer de practici noi etc. Cursurile de formare şi sesiunile demonstrative pot stimula inovarea inclusiv prin cooptarea de practicieni inovatori care pot acţiona ca factori de diseminare pentru fermierii din teritoriu. Prin expunerea la noi idei, metode şi principii, prin interacţiune şi învăţare, fermierii devin mai bine pregătiţi, mai receptivi la noi idei şi concepte şi mai înclinaţi să aplice tehnologii şi practici inovatoare în domeniul lor de activitate.  **1.8. Complementaritatea cu alte măsuri din SDL:** „Această măsură se adresează, indirect, și tinerilor fermieri care au beneficiat direct/indirect sau beneficiază de finanțare prin măsura M3/2B și care doresc să-și diversifice activitatea prin înființarea unei activități non-agricole și tinerilor care au beneficiat de finanțare indirect (în calitate de beneficiari finali) prin intermediul participării la cursurile gratuite de formare profesională adresate tinerilor fermieri prin intermediul Măsurii M1/1C, precum și tinerilor care se încadrează în categoria beneficiarilor eligibili și îndeplinesc criteriile de eligibilitate pentru sprijin”.    **1.9. Sinergia cu alte măsuri din SDL: Nu este cazul**  **2. Valoarea adăugată a măsurii**  Măsura contribuie la:  *- stimularea agriculturii ca principală activitate economică din teritoriul GAL;*  *- dezvoltarea resurselor umane și utilizarea de know-how;*  *- creșterea atractivităţii teritoriului GAL și diminuarea migraţiei populaţiei, în special a tinerilor;*  *- promovarea produselor locale și tradiționale din teritoriul GAL.*  **3. Trimiteri la alte acte legislative**  **Legislație UE:**  Legislație UE:   * R (UE) Nr. 1336/2013 * R (UE) Nr. 1303/2013 * R (UE) Nr. 1305/2013   **Legislație Națională:**   * Ordonanţa de Urgenţă a Guvernului (OUG) Nr. 34 /2006 * Hotărârea de Guvern (HG) Nr. 925/2006 * Legea Nr. 31/1990 * Ordonanța de Guvern Nr. 26/2000 * Ordonanţă de Urgenţă a Guvernului (OUG) Nr. 44/2008 * Legea Nr. 1/2011 * Ordonanţa de Guvern (OG) Nr. 8 din 23 ianuarie 2013   **4. Beneficiari direcți/indirecți (grup țintă)**  **Beneficiari direcți:**   * Entități publice sau private care activează în domeniul formării profesionale a adulților și care îndeplinesc criteriile de eligibilitate și de selecție.   Participarea în cadrul acțiunilor de formare profesională și dobândire de cunoștințe este gratuită.   * Asociații minorităti rrome din teritoriul GAL care activează în domeniul formării profesionale a adulților și care îndeplinesc criteriile de eligibilitate și de selecție.   **Beneficiarii indirecţi:**   * Persoanele din categoria populaţiei active aflate în căutarea unui loc de muncă; * Persoanele din categoria minorității rrome; * Producători agricoli individuali din teritoriu; * Tinerii fermieri care beneficiează sau vor beneficia de sprijin prin Măsura M3/2B;   **5. Tip de sprijin**   * Rambursarea costurilor eligibile suportate și plătite efectiv * Plăți în avans, cu condiția constituirii unei garanții   **6. Tipuri de acțiuni eligibile și neeligibile**  **Acțiunile eligibile/neeligibile au fost stabilite cu respectarea prevederilor din HG nr.226/2015, Regulamentele (UE) nr.1305/2013, PNDR-cap.8.1 și fișa tehnică a Sm. 19.2, conform prevederilor din Ghidul Solicitantului, aprobat prin OMADR nr. 295/2016.**    Sunt eligibile toate tipurile de operațiuni care sunt în concordanță cu regulile generale din Regulamentele Europene, prioritățile stabilite pentru dezvoltarea locală – LEADER și obiectivele și prioritățile stabilite în Strategia de Dezvoltare Locală.  **1.Programele de formare profesională** care cuprind acțiuni din domeniile agricol, si alimentar, ca de exemplu:  a) Diversificarea activitătilor în exploatatiile agricole, îmbunătătirea calitătii productiei, igiena si siguranta alimentelor, crearea de condiții pentru a asigura bunăstarea animalelor și sănătatea plantelor, siguranta muncii, folosirea fertilizantilor si amendamentelor în agricultură în concordantă cu standardele Uniunii Europene;  b) Îmbunătătirea si încurajarea afacerilor;  c) Îmbunătătirea cunostintelor privind protectia mediului;  d) Pregătire tehnică (noi tehnologii informationale, introducerea de inovații, difuzarea rezultatelor cercetării si a gestionarii durabile a resurselor naturale etc.);  e) Dezvoltarea unor capacităti inovative în lantul agro-alimentar;  f) Însusirea cerintelor privind eco-conditionalitatea si aplicarea unor metode de productie compatibile cu întretinerea si ameliorarea peisajului, respectiv cu protectia mediului.  g) Managementul general al fermei (contabilitate, marketing, cunoștințe TIC, etc.) - în special tineri fermieri;  **2. Sprijin financiar acordat pentru organizarea de târguri** de promovare a produselor locale și tradiționale cu participarea fermierilor din teritoriul GAL, evenimente care pot contribui la promovarea produselor proprii.  Proiectul depus pentru finanțare prin măsura de față trebuie să cuprindă ambele acțiuni eligibile mai sus menționate.  **Cheltuielile eligibile** sunt:   * Onorariile prestatorului (inclusiv salarii, cazare, masă și transport); * Cheltuieli pentru derularea acțiunilor, după cum urmează:   - cazare, masă și transport participanți, după caz;  - materiale didactice și consumabile;  - închirierea de echipamente necesare;  - închirierea de spaţii pentru susținerea acțiunilor.  - alte cheltuieli strict legate de implementarea acţiunilor (exemplu: cheltuieli pentru închiriere, costurile utilităților aferente spațiului în care se desfășoară activitatile.  **Cheltuieli neeligibile:**   * costurile legate de cursuri de formare profesională care fac parte din programul de educație sau sisteme de învătământ secundar și superior; * costurile legate de cursuri de formare profesională finanțate prin alte programe; * costurile cu investițiile.   **7. Condiții de eligibilitate**   * Solicitantul se încadrează în categoria de beneficiari eligibili; * Solicitantul este persoană juridică, constituită în conformitate cu legislaţia în vigoare în România; * Solicitantul are prevăzut în obiectul de activitate activități specifice proiectului; * Solicitantul dispune de personal calificat, propriu sau cooptat; * Solicitantul dovedește experiență anterioară relevantă în proiecte de formare profesională; * Solicitantul dispune de capacitate tehnică şi financiară necesare derulării activităţilor specifice de formare și organizare târguri/evenimente; * Solicitantul nu este în stare de faliment sau lichidare; * Solicitantul şi-a îndeplinit obligaţiile de plată a impozitelor, taxelor şi contribuţiilor * de asigurări sociale către bugetul de stat; * Proiectul se adresează formării profesionale a minorității rrome din teritoriul GAL.   **8. Criterii de selecție**   * Principiul nivelului calitativ și tehnic cu privire la curricula cursului; * Principiul tematicii care presupune integrarea în tematica cursului de formare a unei componente care abordează tipuri de activități inovative în domeniul agriculturii, procesării produselor agricole, activitați de protecție a mediului înconjurator, agricultură ecologică, precum și practici neintruzive în ariile natural protejate (Natura 2000)\*; * Principiul implementării eficiente și accelerate a proiectului;Principiul adaptării târgului de promovare a produselor locale și tradiționale la nevoile grupului țintă;   *\* Prezentarea tipurilor de activități inovative în domeniul agriculturii și procesării produselor agricole trebuie să fie cuprinsă într-un modul de formare separat având în vedere importanța acestor activități pentru implementarea eficientă a SDL și dezvoltarea teritoriului GAL.*  **9. Sume (aplicabile) și rata sprijinului**  **Sprijinul public nerambursabil**  Intensitatatea sprijinului va fi de 100% pentru cheltuielile eligibile din proiect.  **Rata sprijinului:**  Ajutorul public (FEADR + contribuţie publică naţională):100%  (EURO)   |  |  |  |  |  |  | | --- | --- | --- | --- | --- | --- | | **Nr. de proiecte prevăzute** | **Cost total mediu** | **Estimarea costului total pe măsură** | **Contribuţia FEADR – măsură** | **Contribuţia publică naţională** | **Contribuţia privată** | | **1** | **19.835,40** | **19.835,40** | **16.860,09** | **2.975,31** | **0** | |  |  |  |  |  |  |   **10. Indicatori de monitorizare**   |  |  |  | | --- | --- | --- | | **Nr. crt.** | **Indicatorul de monitorizare** | **Ţinta** | | 1. | Numărul total al participanților instruiți (PNDR) | **50** | | 2. | Numărul de beneficiari finali care au participat la modulul de formare adresat minorității rrome (GAL) | **25** | |